[{"text_idx": "#000000", "text": "Zamenhof-ekspozicio en la koro de Kau\u0306no"}, {"text_idx": "#000001", "text": "Ekde la 15a de novembro la ekspozicio pri la vivo kaj agado de Ludoviko Zamenhof, preparita de la Pola instituto en Vilno kunlabore kun Litova Esperanto-Asocio (LEA) kaj dedic\u0302ita al la centa mortodatreveno de la kreinto de Esperanto, translokig\u0302is al la plej prestig\u0302a kaj honora loko de Kau\u0306no \u2013 la historia Urbodomo."}, {"text_idx": "#000002", "text": "La solenan inau\u0306guron partoprenis c\u0302. 50 personoj \u2013 esperantistoj kaj neesperantistoj, inter kiuj estis kelkaj gravuloj de la urbo, ekzemple Laimonas Inis kaj Juozas Kundrotas, prezidanto de la Litovia asocio de libroamantoj Dalia Pos\u030ckiene\u0307, direktoro de la Monda centro de litovoj pri kulturo, scienco kaj edukado Valdas Kubilius, delegito de al Internacia asocio de verkistoj kaj publicistoj kaj prezidanto de la Rusa literatura klubo \u201cG. Derj\u0302avin\u201d en Kau\u0306no Galim Sitdykov, pentristo Vladimiras Beresniovas, kelkaj j\u0302urnalistoj."}, {"text_idx": "#000003", "text": "Enkondukan paroladon dum la inau\u0306guro faris la prezidanto de LEA Povilas Jegorovas. Li substrekis, interalie, ke Ludoviko Zamenhof estas dece honorita en Litovio \u2013 estas du monumentoj omag\u0302e al li (ambau\u0306 en Veisiejai), tri stratoj estas nomitaj per lia nomo (en Veisiejai, en Kau\u0306no kaj en Vilnio), en la litova lingvo estas eldonitaj entute ses biografiaj libroj (tradukitaj el aliaj lingvoj kaj originale verkitaj) pri Ludoviko Zamenhof (c\u0302iuj en la lastaj 15 jaroj; tiu de Vytautas S\u030cilas Zamenhofas istorine\u0307je Lietuvoje aperis en la nuna Zamenhofa Jaro). En Kau\u0306no konservig\u0302is la domo de Aleksandro Zilbernik, kie nun funkcias la sidejo de LEA."}, {"text_idx": "#000004", "text": "Kau\u0306no estas la tria urbo en la mondo (post Bjalistoko, kie li naskig\u0302is, kaj post Varsovio, kie li multajn jarojn vivis), kiu grave influis la vivon de Ludoviko Zamenhof. G\u0302uste en Kau\u0306no li trovis amikinon de la vivo, g\u0302uste Kau\u0306no ebligis al li eldoni la unuan lernolibron de Esperanto, kaj dum multaj jaroj lia bopatro kau\u0306nano Aleksandsro Zilbernik financis multajn liajn verkojn kaj laborojn."}, {"text_idx": "#000005", "text": "C\u0302iuj estis invititaj pli profunde studi la buntan personecon de Ludoviko Zamenhof kaj lian verkaron, kiu estas tre abunda \u2013 ja Zamenhof estis profunda humanisto, kaj liaj interesoj estis tre vastaj, multfacetaj kaj diversflankaj."}, {"text_idx": "#000006", "text": "Ankau\u0306 la direktoro de la urba muzeo Gabrielius Suz\u030ciede\u0307lis parolis pri la ligoj de Zamenhof kun Kau\u0306no kaj traktis lin kiel unu el la plej gravaj homoj, kie sorto estas tiel forte ligita al tiu litova urbo."}, {"text_idx": "#000007", "text": "Sekvis trarigardo de la ekspozicio kaj neformalaj konversacioj c\u0302e la glaso de vino.\nLa inau\u0306guro per gazetara komuniko estis anticipe anoncita en preskau\u0306 c\u0302iuj amaskomunikiloj de Kau\u0306no kaj en kelkaj tutlandaj gazetoj kaj retejoj.\nLa ekspozicio dau\u0306ros g\u0302is la jarfino. G\u0302in povos spekti ankau\u0306 partoprenantoj de la 53a kongreso de LEA kaj Zamenhof-Tagoj-2017, kiuj okazos la 9-10an de decembro en Kau\u0306no. Poste g\u0302i translokig\u0302os al la Kau\u0306na universitato Vytautas La Granda. Ekde marto 2018 g\u0302i komencos rondiradon tra c\u0302iuj litoviaj urboj."}, {"text_idx": "#000008", "text": "Zamenhof-ekspozicio: Post Vilno ankau\u0306 en Kau\u0306no"}, {"text_idx": "#000009", "text": "Vidu pliajn fotojn de Graz\u030cvydas Jurgelevic\u030cius"}, {"text_idx": "#000013", "text": "Lau\u0306 Zamenhof kaj PIV la nomo de venontjara Kultura c\u0302efurbo estas Kovno. \u2018Kau\u0306no\u201d estas falsa formo (esperanta diminuenda diftongo \u2018au\u0306\u2019 tordas litovan prononcon).\nKaraj samideuloj, ne kverelu, pri kia informig\u0302o temas? Estas bedau\u0306rinde, ke ec\u0302 en la patrujo de Zamenhof post 130 jaroj multaj entreprenoj ne superas la nivelon de eterna komencado, precipe tiaj burokrataj. Mi parolis kun tiuj fus\u0302istoj en Vilna salono ekspozicia pri tiuj okulpikaj \u201ceraretoj\u201d. Ilin mem tute ne interesis la enhavo, nek la interkultura signifo de Esperanto. Sed Kovno estis naskig\u0302urbo de uzado de Esperanto, la unuaj en la mondo alig\u0302is al Esperanto Klara kaj s\u0302ia patro Aleksandro. La patro de Ludoviko naskig\u0302is en Suvalki, la bopatro \u2013 en Vejks\u0302ne, la fratino en Vejseje helpis Ludovikon prepari manuskripton por eldono, kiun ebligis la doto el kovna domo, la sola ZEO-nemoveblaj\u0302o en la mondo en la venontjara Kultura Centro Eu\u0306ropa.\nJes, la ekspozicion preparis Centro de Interkultura Edukado lau mendo de Pola ministerio de eksterlandaj aferoj. Pola instituto en Vilnius estas nur eksponanto. Mi mem pri tio skribis en la unua artikolo pri tiu ekspozicio, kiam ghi estis eksponata la unuan fojon en Vilnius. Por ne ripeti tiun longan chenon mi simpligis la aferon kaj skribis tiel, kiel skribis. Tio ne shanghas la esencon.Ekspozicio ne estas scienca libro, kie chio devus esti tre precize. Jes, en ghi estas kelkaj eraretoj, sed tio tute ne malvalorigas ghin. Ekspozicio havas propagandan ( au pli neutrale informan ) celon pri Ludoviko ZAMENHOF kaj Esperanto. Kaj ghi tion bonege atingas. Krome, ghi estas pliampleksigita en Litovio per kvar novaj paneloj, kiuj respegulas litovan aspekton de la afero. Ghi ne estas simple bona ekspozicio. Ghi estas brila.Dankon pro ghi al la preparintoj ! Kaj kvereloj inter polaj esperantistoj nin ne interesas.\nSamenhofo estas multe ligita kun Litovio. Li tiel parolis pri Litovio.\n\u201cVi staras nun antau\u0306 miaj okuloj, mia kara Litovujo, mia malfelic\u0302a patrujo, kiun mi neniam povas forgesi, kvankam mi forlasis vin kiel juna knabo. Vi, kiun mi ofte vidas en miaj song\u0302oj, vi, kiun nenia alia parto de la tero iam povos anstatau\u0306i en mia koro, vi atestu, kiu vin pli multe, pli kore kaj pli sincere amas\u201d\nPrzemys\u0142aw Wierzbowski Kiuj estas tiuj absurdaj\u0302oj Samenhofo?\nLa ekspozicion ne preparis Pola Instituto en Vilno, sed Centro de Interkultura Edukado de Halina Komar. G\u0302ia terure malaltkvalita enhavo bazig\u0302as sur neniuj sciencaj informfontoj kaj ripetas absurdaj\u0302ojn pri Lazaro Ludoviko."}, {"text_idx": "#000014", "text": "Lau\u0306 Zamenhof kaj PIV la nomo de venontjara Kultura c\u0302efurbo estas Kovno. \u2018Kau\u0306no\u201d estas falsa formo (esperanta diminuenda diftongo \u2018au\u0306\u2019 tordas litovan prononcon)."}, {"text_idx": "#000015", "text": "Karaj samideuloj, ne kverelu, pri kia informig\u0302o temas? Estas bedau\u0306rinde, ke ec\u0302 en la patrujo de Zamenhof post 130 jaroj multaj entreprenoj ne superas la nivelon de eterna komencado, precipe tiaj burokrataj. Mi parolis kun tiuj fus\u0302istoj en Vilna salono ekspozicia pri tiuj okulpikaj \u201ceraretoj\u201d. Ilin mem tute ne interesis la enhavo, nek la interkultura signifo de Esperanto. Sed Kovno estis naskig\u0302urbo de uzado de Esperanto, la unuaj en la mondo alig\u0302is al Esperanto Klara kaj s\u0302ia patro Aleksandro. La patro de Ludoviko naskig\u0302is en Suvalki, la bopatro \u2013 en Vejks\u0302ne, la fratino en Vejseje helpis Ludovikon prepari manuskripton por eldono, kiun ebligis la doto el kovna domo, la sola ZEO-nemoveblaj\u0302o en la mondo en la venontjara Kultura Centro Eu\u0306ropa."}, {"text_idx": "#000016", "text": "Jes, la ekspozicion preparis Centro de Interkultura Edukado lau mendo de Pola ministerio de eksterlandaj aferoj. Pola instituto en Vilnius estas nur eksponanto. Mi mem pri tio skribis en la unua artikolo pri tiu ekspozicio, kiam ghi estis eksponata la unuan fojon en Vilnius. Por ne ripeti tiun longan chenon mi simpligis la aferon kaj skribis tiel, kiel skribis. Tio ne shanghas la esencon.Ekspozicio ne estas scienca libro, kie chio devus esti tre precize. Jes, en ghi estas kelkaj eraretoj, sed tio tute ne malvalorigas ghin. Ekspozicio havas propagandan ( au pli neutrale informan ) celon pri Ludoviko ZAMENHOF kaj Esperanto. Kaj ghi tion bonege atingas. Krome, ghi estas pliampleksigita en Litovio per kvar novaj paneloj, kiuj respegulas litovan aspekton de la afero. Ghi ne estas simple bona ekspozicio. Ghi estas brila.Dankon pro ghi al la preparintoj ! Kaj kvereloj inter polaj esperantistoj nin ne interesas."}, {"text_idx": "#000022", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}, {"text_idx": "#000023", "text": "Demonstraj versioj de \u201cLa Ondo\u201d"}, {"text_idx": "#000024", "text": "Musklaku la kovrilon por legi pliajn informojn."}]